কিন্তু এটিও গুরুত্বপূর্ণ ব্যাপার, কেন সামরিক বাহিনীকে সাধারণ সচেতন মানুষ শ্রদ্ধা করবে? কেবল ওই সশস্ত্রতার কারণে? প্রাকৃতিক দর্যোগের সময় তারা যে গুরুত্বপূর্ণ ভূমিকা রাখে তার কারণে? একজন সাধারণ মানুষ হিসেবে যখন আমি দেখি, যে-সামরিক শাসনের বিরুদ্ধে প্রায় পুরো পাকিস্তানি আমল এদেশের মানুষ সংগ্রাম আন্দোলন করেছে, সেই সামরিক শাসনকে আমাদের দেশের সামরিক বাহিনী প্রথম সুযোগেই ফিরিয়ে এনেছে, তখন এসব কারণ যত ভালোই হোক না কেন, একটানে ছিটকে পড়ে এবং ইতিবাচক মনোভাবের সঙ্গে ঘৃণা আর ভয় মিশে ওই মনোভাবকে দূরে ঠেলে দেয়।